OpenLLM-France/wikimedia huggingface dataset:
# Sàlvia de fulla petita

La sàlvia de fulla petita (Salvia microphylla) és una espècie de sàlvia nativa del sud-oest d'Arizona i de les muntanyes de Mèxic, excepte les del nord. És una espècie molt complexa que fàcilment s'hibrida i des de la dècada de 1990 hi ha nombrosos híbrids i cultivars en horticultura ornamental. L'epítet específic del nom científic, "microphylla", deriva del grec i significa "de fulles petites". A Mèxic s'anomena "mirto de montes" ("murtra de les muntanyes").

## Descripció

En estat silvestre, Salvia microphylla creix fins a una alçada d'1 a 1,3 m i arriba a una amplada semblant. Les fulles tenen forma ovada, estan lleugerament cobertes de pilositat i són fragants.
Floreix amb profusió a finals de primavera i també a la tardor, i, de manera esporàdica, al llarg de tot l'any. Les flors estan disposades en verticils i són de color variats, magenta, vermell o rosat, segons el cultivar. És molt utilitzada en jardineria, i, per exemple, es pot veure plantada al parc del Poblenou de Barcelona.

## Notes

* ↑ Clebsch, Betsy; Carol D. Barner. The New Book of Salvias. Timber Press, 2003, p. 192–193. ISBN 9780881925609.
* ↑ See e.g. «Norfolk Herbs online catalogue». Arxivat de l'original el 20 agost 2010. [Consulta: 20 agost 2010].

## Enllaços externs

* Jepson manual
# Símbols de Monterrey

Els símbols de la ciutat de Monterrey són l'emblema representatiu d'aquest municipi de l'estat de Nuevo León (Neu Lleó).

## Escut

L'escut del municipi de Monterrey es al voltant d'un marc oval que apareix a la dreta un arbre i al costat d'aquest, un indígena fletxant un sol roig, que sorgeix després del Turó de la Cadira. Dos indígenes rayados, que antigament eren coneguts com els ratllats, vestits de huipil, taparrabo, plomall i armats amb arc i fletxa, ells serveixen de suport al conjunt, que apareixen en un llenç blanc, retallat també en forma oval dividit en dos plecs roscats a la part inferior, els quals extrems superiors cauen enrere. En part inferior porta un malnom de CIUDAD DE MONTERREY ia la part superior porta una corana comtal.

## Bandera

La Bandera de Monterrey representa oficialment al municipi mexicà de Monterrey des del 2020. Consisteix en un rectangle de mesures idèntiques de color blanc. Entre el medi del camp blanc, té l'escut municipal al centre, amb un diàmetre de tres quartes parts de l'ample d'aquest camp.

## Referències

* ↑ (castellà) Ley del escudo dell municipio de Monterrey. Arxivat 2023-10-16 a Wayback Machine.
* ↑ «Monterrey, symbols» (en anglès). Flags Of The World. [Consulta: 9 maig 2024].

## Vegeu també

* Banderes municipals de Mèxic
# Faisà d'Elliot

El faisà d'Elliot (Syrmaticus ellioti) és una espècie d'ocell de la família dels fasiànids (Phasianidae) que habita la selva i boscos de bambú de les muntanyes de l'est de la Xina.

## Referències

* ↑ «faisà d'Elliot». Diccionari dels ocells del món. TERMCAT. [Consulta: 31 desembre 2020].
# Faisà d'esperons de Malàisia

El faisà d'esperons de Malàisia (Polyplectron malacense) és una espècie d'ocell de la família dels fasiànids (Phasianidae) que habita la selva de la península de Malaca.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 54. ISBN 978-84-16728-37-4.
# Faisà d'esperons de Germain

El faisà d'esperons de Germain (Polyplectron germaini) és una espècie d'ocell de la família dels fasiànids (Phasianidae) que habita la selva humida del sud del Vietnam.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 54. ISBN 978-84-16728-37-4.
# Targante

Targante (en àrab تاركانت, Tārgānt; en amazic ⵜⴰⵔⴳⴰⵏⵜ) és una comuna rural de la província d'Essaouira, a la regió de Marràqueix-Safi, al Marroc. Segons el cens de 2014 tenia una població total de 7.605 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Targaryendraconia

Targaryendraconia és un clade extint de pterosaures ornitoquiromorfs que va viure entre el Cretaci inferior i el Cretaci superior on es troba actualment Europa, Amèrica del Nord, Amèrica del Sud i Austràlia.

## Referències

* 1 2 Myers, Timothy S. «First North American occurrence of the toothed pteranodontoid pterosaur Cimoliopterus» (en anglès). Journal of Vertebrate Paleontology, 35, 2015, pàg. e1014904. DOI: 10.1080/02724634.2015.1014904.
* ↑ Rodrigues, T.; Kellner, A. «Taxonomic review of the Ornithocheirus complex (Pterosauria) from the Cretaceous of England» (en anglès). ZooKeys, 308, 2013, pàg. 1-112. DOI: 10.3897/zookeys.308.5559. PMC: 3689139. PMID: 23794925.
* ↑ Rodrigo, V.; Pêgas, Borja Holgado; Leal, Maria Eduarda C. «Targaryendraco wiedenrothi gen. nov. (Pterodactyloidea, Pteranodontoidea, Lanceodontia) and recognition of a new cosmopolitan lineage of Cretaceous toothed pterodactyloids» (en anglès). Historical Biology, 2019. DOI: 10.1080/08912963.2019.1690482.
Pterosauromorpha :
Regne: Animalia
Filum: Chordata
Classe: Sauropsida
Clade: Avemetatarsalia :
Pterosauromorpha :
Pterodactylomorpha :
Lophocratia :
Ornithocheiroidea :
Pteranodontoidea :
Vegeu també: Cronologia de la investigació del pterosaure • Filogènesi dels pterosaures • Llista de gèneres de pterosaures :
# Casa Higini Roca

La Casa Higini Roca, també coneguda com la Joieria Baró, és un edifici del centre de Terrassa, situat al carrer dels Gavatxons i protegit com a bé cultural d'interès local.

## Descripció

És un edifici entre mitgeres, format per planta baixa i tres pisos, que ocupa una façana molt estreta. La façana presenta la planta baixa molt modificada a causa de la instal·lació d'un local comercial. Als pisos superiors hi ha balcons amb obertura d'arc rebaixat i voladís amb barana de ferro; aquests disminueixen de proporció progressivament. Aquestes bases tenen un perfil arrodonit. L'edifici té el coronament sinuós, amb elements decoratius de tipus floral.

## Història

L'edifici va ser construït l'any 1907 per l'arquitecte Lluís Muncunill. Juntament amb el Magatzem Corcoy i la Masia Marcet, és un dels edificis destacables del modernisme a Terrassa que, per descura, pateixen un grau més alt de degradació.

## Referències

* 1 2 «Casa Higini Roca». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 octubre 2014].
* ↑ Oller, Joan Manel «El patrimoni modernista de Terrassa tocat de mort». La Torre - Nació digital [Consulta: de novembre 2014]. «El Magatzem Corcoy, la Masia Marcet i la Casa Higini Roca són les tres edificacions d'estil modernista de Terrassa que pateixen un grau més alt de degradació»

## Vegeu també

* Llista de monuments de Terrassa
# Rhinella arborescandens

Rhinella arborescandens és una espècie de gripau arborí de la família dels bufònids del Perú. Va ser descrit com Bufo arborescandens per William E. Duellman i Rainer Schulte el 1992.
El seu hàbitat natural són els paisatges montans de la selva pluvial, on viu en bromèlias i fulles de palmera.

## Distribució

Només se'l coneixia de la localitat tipus (5 km al nord-est de Mendoza, Amazonas, Perú), ca. 2400 m de desnivell, però se l'ha observat igualment a la província de Bongará, regió d'Amazones, i el bosc de protecció d'Alto Mayo, província de Rioja, regió de San Martín.
El 2018 va serlassificat com a en perill d'extinció perquè la seva extensió d'ocurrència és de 2.507 km², es troba en tres llocs definits per amenaces i hi ha una disminució continuada de la superfície i la qualitat del seu hàbitat als Andes del nord del Perú.

## Referències

* ↑ Duellman, William E.; Schulte, Rainer «Description of a New Species of Bufo from Northern Peru with Comments on Phenetic Groups of South American Toads (Anura: Bufonidae)». Copeia, 1992, 1, 1992, pàg. 162–172. DOI: 10.2307/1446548. ISSN: 0045-8511.
* 1 2 3 SSC Amphibian Specialist Group «Rhinella arborescandens» (en anglès). Llista Vermella de la UICN, 2018. DOI: 10.2305/IUCN.UK.2018-1.RLTS.T54575A3016604.en.
* ↑ Frost, Darrel R. «'Rhinella arborescandens (Duellman and Schulte, 1992)» (en anglès). Amphibian Species of the World, 2022. DOI: 10.5531/db.vz.0001.
# Rhinella bergi

Rhinella bergi és una espècie de gripau de la família Bufonidae. Es troba a l'Argentina, Brasil i Paraguai. El seu hàbitat natural inclou sabanes seques i humides, prades parcialment inundades, aiguamolls d'aigua dolça, terra arable, zones de pastures i estanys. Està amenaçada d'extinció.
# Razia Sultana

Razia Sultana és una advocada de Bangladesh nascuda a Birmània. Va guanyar el Premi Internacional Dona Coratge l'any 2019.

## Biografia

Razia Sultana va néixer l'any 1973 a Maungdaw, filla d'una família rohingya. Va créixer a Bangladesh.
Està treballant pel poble rohingya, així com per persones d'altres ètnies a Birmània. És advocada, educadora i activistes pels drets humans. La seva feina se centra en les noies i dones rohingya.
Va publicar dos informes després de fer entrevistes a centenars de rohingyas. El nom dels informes és Testimoni de l'Horror i Violació per Ordre. En aquests informes va compartir amb el món la violència sexual a noies i dones rohingya per part de les forces de seguretat birmanes. També va contribuir en l'obra Els Camps de la Mort d'Alethankyaw que va ser publicat per Kaladan Press.
Razia Sultana està treballant com a cordinadora de la Coalició Lliure Rohingya (FRC per les seves sigles en anglès) i com a directora de l'Arakan Rohingya National Organization (ARNO) així com en la secció de dones.

## Publicacions

* Testimoni de l'Horror
* Violació per Ordre
* Els Camps de la mort d'Alethankyaw (en col·laboració)

## Referències

* ↑ «Rohingya lawyer Razia Sultana wins Int’l Women of Courage Award».
* ↑ «Rohingya lawyer Razia Sultana wins Women of Courage award». Arxivat de l'original el 20 d’abril 2019. [Consulta: 20 abril 2019].
* ↑ «Rohingya lawyer Razia wins Women of Courage award». [Consulta: 20 abril 2019].
* ↑ «রোহিঙ্গা আইনজীবী রাজিয়া পেলেন যুক্তরাষ্ট্রের ‘সাহসী নারী’ পদক» (en bengalí).
* ↑ «বাংলাদেশিসহ ১০ সাহসী নারী যুক্তরাষ্ট্রে পুরস্কৃত» (en bengalí).
* 1 2 3 4 «Biographies of the Finalists for the 2019 International Women of Courage Awards». U.S. Department of State.
* ↑ «‘I Am Doing This for Every Place Where Rape Is a Weapon of War.’ Meet the Woman Documenting Sexual Violence Against Myanmar's Rohingya». TIME. [Consulta: 20 abril 2019].
* 1 2 «Witness to Horror: In conversation with advocate Razia Sultana».
# Classic de l'Ardèche 2020

La Classic de l'Ardèche 2020 fou la 20a edició de la Classic de l'Ardèche. La cursa es va disputar el 29 de febrer de 2020 i formava part del calendari de l'UCI ProSeries 2020 amb una categoria 1.Pro.
El vencedor final fou el francès Rémi Cavagna (Deceuninck-Quick Step), que s'imposà amb gairebé tres minuts als seus immediats perseguidors, Tanel Kangert (EF Pro Cycling) i Guillaume Martin (Cofidis), segon i tercer respectivament.

## Equips

En aquesta edició hi van prendre part 20 equips:

## Classificació final

Font: ProCyclingStats :

## Referències

* ↑ «Remi Cavagna se impone, en solitario, en la Faun-Ardeche Classic». biciciclismo.com, 29-02-2020 [Consulta: 3 març 2020].
# Classificacions de curses de l'UCI

La Unió Ciclista Internacional (UCI), la institució mundial que governa en el ciclisme, classifica curses segons una escala de valors.
La classificació està representada per un codi format per dues o tres parts, que indiquen el tipus o estil de cursa (la primera part), i la seva importància o dificultat (les segona i tercera parts). La primera part pot ser un nombre enter o una abreviatura, i la segona, quan hi és, són normalment nombres enters. Ambdues parts estan separades per un punt decimal (.).
Una cursa més ben classificada suposarà, pels ciclistes que acabin més ben classificats en aquesta, més punts per als rànquings mundials de ciclistes.

## Ciclisme en ruta

En la primera part hi ha dos codis possibles per classificar una cursa de carretera: '1' per a una cursa d'un dia, i '2' per a una cursa de múltiples dies (etapes). Estan separats de la segona part per un punt decimal. Per exemple, una cursa classificada 1.1 equival a una cursa d'un dia i de categoria 1. Un altre exemple comú és 2.HC, que denota una cursa per etapes fora de categoria (de categoria especial, com per exemple els Tres dies de De Panne-Koksijde o la Volta a Burgos).

## Ciclisme de muntanya

Hi ha dos codis possibles per indicar una cursa de ciclisme de muntanya: 'E' per a una cursa d'un dia, i 'D'per a una cursa de més d'un dia. No hi ha punt decimal en una classificació d'una cursa de muntanya, ja que no hi ha una segona part a separar.

## Ciclocròs

Totes les curses de ciclocròs estan identificades pel codi 'C'. Tampoc es fa servir punt decimal, ja que no hi ha una segona part a separar.

## Taules de codis

| Codi | Significat |
| JO | Jocs Olímpics (Jeux Olympiques) |
| CM | Campionats Mundials (Championnat Mondial) |
| WT | World Tour |
| GT | Gran Volta |
| CDM | Campionats Mundials en ruta (Coupe du Monde) |
| HC | Hors Categorie (Fora de categoria) |
| CN | Campionats Nacionals (Championnats Nationaux) |
| CC | Campionats Continentals (Championnats Continentaux) |
| CMM | Campionats Mundials "Màsters" (Championnats du Monde Masters) |
| 1 | Categoria 1 |
| 2 | Categoria 2 |
| 3 | Categoria 3 |

### Codis especials

Aquests codis només s'utilitzen en ciclisme de carretera:
| Codi | Significat |
| 4 | Categoria 4 |
| 5 | Categoria 5 |
| 6 | Categoria 6 |
| 7.1 | Categoria 1 de sub-23 masculí |
| 7.2 | Categoria 2 de sub-23 masculí |
| 8 | Junior masculí |
| 9.1 | Categoria 1 d'elit femení |
| 9.2 | Categoria 2 d'elit femení |
| 10 | Junior femení |
| 11 | Màsters |

## Referències

* ↑ Jones, J. en Stevenson, J., cyclingnews.com (consultat 16 maig 2010).
* ↑ Cuales on las categorias de los equipos profesionales
* ↑ Segonjs UCI Europe Tour
* ↑ UCI Cycling Regulations, Part 2 Road Races, 2.1.005

## Vegeu també

* Unió Ciclista Internacional

## Enllaços externs

* Els codis UCI explicats - cyclingnews.com - Jeff Jones i John Stevenson (anglès)
# Collet de l'Escopeter

El Collet de l'Escopeter és una collada situada a 779,3 metres d'altitud. Està situat en el terme municipal de Sant Quirze Safaja, de la comarca del Moianès.
Està situat en el sector nord del terme, al nord de la masia de la Rovireta, en el Serrat de la Codina. És a la dreta del torrent de la Collada, al sud-oest de la Collada

## Enllaços externs

* El Collet de l'Escopeter en el seu entorn, a l'Institut Cartogràfic de Catalunya
# KDE neon

KDE neon és una distribució Linux desenvolupada per KDE basada en les versions de suport a llarg termini d'Ubuntu, empaquetada amb un conjunt de repositoris de programari addicionals que contenen les últimes versions de l'entorn d'escriptori Plasma i el programari KDE compatible. Suporta els gestors de paquets Snap i Flatpak per defecte. Va ser anunciada per primera vegada el juny de 2016 pel fundador de Kubuntu Jonathan Riddell després de la seva sortida de Canonical Ltd. No és recomanada per a usuaris novells a Linux pel poc programari preinstal·lat i per portar el darrer escriptori Plasma.
S'ofereix en variants estables, de desenvolupament i per a desenvolupadors; l'edició d'usuari és una versió estable amb els últims paquets del KDE, mentre que les branques Testing, Unstable i Developer Edition utilitzen les últimes versions beta i inestables dels paquets del KDE (l'última de les quals inclou biblioteques de desenvolupament perquè l'usuari avançat pugui adoptar millores).

## Maquinari

La companyia Slimbook ha publicat diferents portàtils amb KDE neon preinstal·lat, amb un maquinari selccionat per a donar la millor experiència possible a l'usuari final.
En la taula següent es mostren els models de partida, el maquinari s'oferia amb possibilitats d'ampliació.
| model | data | Processador |
| KDE Slimbook | 2017 | Intel i5 a 2.3GHz |
| KDE Slimbook II | 2018 | Intel Core i5 |
| KDE Slimbook III | 2020 | AMD Ryzen 7 4800H |
| KDE Slimbook IV | 2022 | AMD Ryzen 7 5700U |
| KDE Slimbook V | 2024 | AMD 7840HS a 5,1GHz |

## Referències

* ↑ Das, Ankush. «KDE Neon vs Kubuntu: What's the Difference Between the Two KDE Distribution?». It's FOSS, 23-10-2020. [Consulta: 28 gener 2023].
* ↑ J.Pomeyrol. «KDE neon da el salto a Ubuntu 22.04 LTS». Muy Linux, 21-10-2022. [Consulta: 28 gener 2023].
* ↑ Albert, Jose; Albert, Jose. «KDE Neon: Nuevas imágenes ISO disponibles en la web». Ubunlog, 12-08-2022. [Consulta: 28 gener 2023].
* ↑ Tung, Liam. «Need a Linux-tuned laptop? New KDE Slimbook aims to make it simpler to drop Windows». zdnet, 27-01-2017. [Consulta: 23 febrer 2024].
* ↑ Portnoy, Sean. «Dell XPS 16 (2024) review: Best Windows laptop I've tested so far this year». Zdnet, 10-02-2018. [Consulta: 23 febrer 2024].
* ↑ Sneddon, Joey. «The 3rd-Gen KDE Slimbook is Here, And Boy is it Powerful». OMG Ubuntu, 22-07-2020. [Consulta: 23 febrer 2024].
* ↑ Solca, Bogdan. «Slimbook readies 4th gen Linux-based KDE laptops powered by AMD's Ryzen 7 5700U». Notebook Check, 07-06-2022. [Consulta: 23 febrer 2024].
* ↑ Pomeyrol, J. «Slimbook presenta los nuevos Excalibur y KDE: AMD al poder». MuyLinux, 22-02-2024. [Consulta: 23 febrer 2024].
# Ribera de Guilherme

La Ribera de Guilherme és un curs d'aigua situat al municipi del Nord-est, a l'illa de Sâo Miguel, a l'arxipèlag d'Açores.
Aquest curs d'aigua naix a 900 m d'altitud, a la serra de Tronqueira.
La seua conca hidrogràfica prou extensa rep les aigües d'alguns afluents que també naixen al contrafort de la serra de Tronqueira, sobretot al Pico Verde, a més d'altres que naixen als vessants del Pico da Vara.
Rep també un afluent de l'alt de Malhada i dona forma al Jardí Botànic de la Ribera de Guilherme.
Desaigua a l'Atlàntic, a la costa propera a la localitat de Lomba da Fazenda.
Al llarg del seu recorregut hi ha dues mini preses per obtenir d'aigua d'ús humà.

## Referència

* 1-Mapa dos Açores, Série Regional, 5º Ediçâo, ISBN 978-989-556-071-4.

## Enllaços externs

* http://www.lifecooler.com/portugal/natureza/FozdaRibeiradoGuilherme.
# Manre

Manre és un municipi francès situat al departament de les Ardenes i a la regió del Gran Est. L'any 2007 tenia 127 habitants.

## Demografia
### Població

El 2007 la població de fet de Manre era de 127 persones. Hi havia 45 famílies de les quals 16 eren unipersonals (8 homes vivint sols i 8 dones vivint soles), 12 parelles sense fills i 17 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 60 habitatges, 48 eren l'habitatge principal de la família, 1 era una segona residència i 11 estaven desocupats. Tots els 59 habitatges eren cases. Dels 48 habitatges principals, 40 estaven ocupats pels seus propietaris, 5 estaven llogats i ocupats pels llogaters i 2 estaven cedits a títol gratuït; 1 tenia dues cambres, 5 en tenien tres, 1 en tenia quatre i 40 en tenien cinc o més. 34 habitatges disposaven pel capbaix d'una plaça de pàrquing. A 22 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Manre el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 8 | 85 a 89 | 0 |
| 0 | 80 a 84 | 0 |
| 8 | 75 a 79 | 8 |
| 0 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 8 | 55 a 59 | 4 |
| 8 | 50 a 54 | 4 |
| 0 | 45 a 49 | 0 |
| 4 | 40 a 44 | 0 |
| 4 | 35 a 39 | 0 |
| 0 | 30 a 34 | 0 |
| 4 | 25 a 29 | 0 |
| 8 | 20 a 24 | 16 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 74 persones, 47 eren actives i 27 eren inactives. De les 47 persones actives 42 estaven ocupades (24 homes i 18 dones) i 5 estaven aturades (2 homes i 3 dones). De les 27 persones inactives 10 estaven jubilades, 9 estaven estudiant i 8 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'únic servei als particulars que hi havia el 2009 era un paleta.
L'any 2000 a Manre hi havia 9 explotacions agrícoles que ocupaven un total de 963 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Manre a l'INSEE.
* Évolution et structure de la population Fitxa amb el detall de dades de Manre a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Manresa State Beach

Manresa State Beach (en català, Platja estatal de Manresa) és una platja protegida per l'estat a la badia de Monterey, prop de Watsonville, al comtat de Santa Cruz, Califòrnia.
És gestionat pel Departament de Parcs i Recreació de Califòrnia (California Departament of Parks and Recreation). El lloc de 56 ha va ser establert com un parc estatal de Califòrnia el 1948.
Manresa State Beach acull el programa de socorrisme aquàtic juvenil que dur a terme dues sessions cada estiu, impartint socorrisme, fitness i seguretat a l'aigua als joves del comtat de Santa Cruz. Molts surfistes locals van ser socorristes d'aquest programa.
Al sud de la platja estatal de Manresa es troba Sunset State Beach.

## Referències

* ↑ «California State Park System Statistical Report: Fiscal Year 2009/10» ( PDF) (en anglès). California State Parks, pàg. 30.
* ↑ California State Parks: Manresa State Beach website (anglès)
# Dannemare

Dannemare és un poble a l'illa danesa de Lolland localitzat 11 quilòmetres al sud de Nakskov i 19 a l'oest Rødby. El 2015, tenia 435 habitants.
L'àrea té una llarga història. Una tomba del segle I dC fou descoberta a Hoby mentre comunitats com Tillitse i Kuditse tenen noms wends indicant que van ser fundats pel wends abans del segle xiii. L'àrea és també llar de cases senyorials com les d'Ølligesøgård i Bådesgård. La pedra rúnica del cementiri de Tillitse és de principis del segle xi. El recentment restaurat campanar de Gloslunde és un dels edificis de fusta més vells de Dinamarca datat del segle xv. De 1926 a 1953, Dannemare va ser una estació del ferrocarril Nakskov-Rødby. L'edifici vell de l'estació encara es pot visitar al nº 18 Stationsvej. Les esglésies històriques en l'àrea inclouen les esglésies romàniques Arninge, Græafaita, Groslunde i Tillitse. L'església de Dannemare, també del principi del període romànic, va ser reconstruïda el 1897 després d'un incendi. Rudbjerggaard, una casa senyorial entramada acabada el 1502, és 5 km a l'oest del poble.
En el 2015 Dannemare té una escola, un casal, una guarderia, un banc, una fleca, una botiga alimentària, restaurants, perruquers i diverses associacions. Els turistes són atrets als nuclis de cases d'estiu propers a Hummingen i Kramnitse.

## Referències

* ↑ "Statistikbanken Table BEF44", Danmarks Statistik.
* 1 2 "Dannemare og omegn", Lolland.dk.
* ↑ Niels Jensen: Jernbaner på Lolland-Falster og Bornholm. Clausens Forlag 1977, p. 79
* ↑ "Groslunde Pastorat" Arxivat 2013-09-22 a Wayback Machine., Folkekirken.dk.
* ↑ «Landbrugsproduktion» (en danish). Rudbjerggaard. Arxivat de l'original el 2007-03-17. [Consulta: 11 agost 2013].